BODOLAND रादाब – बिजनी, 22 जुन : चिरांनि काजलगावआव थानाय जोहोलाव सोमला बसुमतारी सरकारि देहा फाहामसालिनिफ्राय सानै कभिड पजिटिभ गोनां दायनिगिरि(आसामि) खारखुमादों। देहा फाहामसालिनिफ्राय खारखुमानाय सानै दायनिगिरिया चिरांनि धालिगावनि जरिफ आलि(32) आरो बिस्वजित राय(35)। सानैबो दायनिगिरिया चिरांनि धालिगावआव खारफुनाय रेल गारिनिफ्राय थाव खावनायनि गसर थिसन जानायमोन। फुलिसनि जिम्मायाव थानायाव कभिड टेस्ट खालामनायनि उनाव पजिटिभ मोननानै फाहामथायनि थाखाय सानैखौबो फाहामथायनि थाखाय जोहोलाव सोमला बसुमतारी सरकारि देहा फाहामसालियाव थिसन्नाय जादोंमोन। सानैबो दायनिगिरिया धालिगाव थानायाव भारतनि संबिदान धारा 379, 285, 34 आरो पेट्रलियाम आयेननि 155/21 नाम्बाराव गसर थिसन जानायमोन। मिथिनाय बादिब्ला थांनाय समबारखालि मोनानि समाव सानैबो कभिड रोगि दायनिगिरिआ देहा फाहामसालिनि धाला सिफायना खारखुमादों।